UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Venemaa agressioon vähendas järsult Eesti viisade taotlemist
#000003
Vene vägede Ukrainasse tungimise järel toimunud suhtluse piiramine Venemaaga viis järsult alla Eesti viisade taotlemise. Koroonapandeemia ajal niigi kukkunud viisataotluste arv vähenes eelmise aastaga veel 40 protsendi võrra.
#000005
Kui 2021. aastal esitati Eesti esindustele 52 534 viisataotlust, siis eelmisel aastal oli nende arv 31 452. Seda on isegi vähem kui pandeemia kõrgpunktis 2020. aastal, mil esitati 33 387 viisataotlust. 2019. aastal esitati Eestile 158 779 viisataotlust.
#000006
"Kui aastatel 2020-2021 oli viisataotluste märkimisväärne langus varasemate aastatega võrreldes seotud Covid-19 haigust põhjustanud koroonaviiruse levikuga, siis märkimisväärne langus 2022. aastal oli tingitud Venemaa sõjalisest agressioonist Ukrainas, esinduste sulgemisest, piirangutest Venemaa kodanike viisataotluste vastuvõtmisel ja Eestisse sisenemisel," selgitas välisministeerium.
#000007
Venemaa kodanike viisataotluste arv vähenes 2022. aastal eelnevaga võrreldes 60 protsenti ning 2019. aastaga, mil võeti vastu 124 546 taotlust, lausa 89 protsenti.
#000008
Kui 2019. aastal menetleti kõige rohkem viisataotlusi Peterburis (66 329), Moskvas (45 643), Pihkvas (13 656) ja Minskis (13 293), siis pärast Peterburi ja Pihkva esinduste sulgemist kandus põhiraskus Moskvasse.
#000009
Ülevaade viisataotluste vastuvõtmisest välisesindustes. Autor/allikas: Välisministeerium
#000010
Eesti peatas alates 10. märtsist 2022 Venemaa ja Valgevene kodanikelt viisataotluste vastuvõtmine esindustes Venemaal ja Valgevenes, välja arvatud erandjuhtudel nagu pereliikmete külastamine, humaansed kaalutlused ja mõned muud juhud.
#000011
Venemaa nõudmisel sulges Eesti 6. mail oma peakonsulaadi Peterburis ja Pihkva esinduse, misjärel oli ainsaks kohaks, kus Venemaal sai osutada konsulaarteenusi või -abi, Eesti saatkond Moskvas. Seal kasvas konsulaartoimingute maht mullu aasta varasemaga võrreldes pea 30 protsenti.
#000012
18. augustil jõustus valitsuse kehtestatud sanktsioon, millega kehtestati piirang Venemaa Föderatsiooni kodanikele, kes taotlevad Eesti viisat või kes soovivad ületada välispiiri Eestisse sisenemise eesmärgil.
#000014
Lisaks piiras Eesti 2022. aasta oktoobrist alates viisataotluste vastuvõtmist ja konsulaarteenuste osutamist oma saatkonnas Minskis, sest pidi Valgevene nõudmisel vähendama vastastikku saatkondade lähetatud töötajaid miinimumini.
#000015
Viisataotlusi võetakse vastu 17 riigis
#000016
Aastavahetuse seisuga menetletakse Eesti viisataotlusi 18 välisesinduses 17 riigis, aasta varem 23 välisesinduses 20 riigis.
#000017
Viisataotlusi menetlevate välisesinduste arvu vähenemise põhjuseks on nii otsus lõpetada alates 1. jaanuaris 2022 viisamenetlus Schengeni alal, st saatkondades Pariisis, Stockholmis ja Helsingis kui ka Vene välisministeeriumi nõudmine sulgeda esindused Peterburis ja Pihkvas.
#000018
Aasta alguse seisuga on Eesti sõlminud esinduslepingud lühiajaliste viisade väljastamiseks 18 Schengeni liikmesriigiga.
#000019
Eesti pakub konsulaartoiminguid (konsulaarteenused ja konsulaarabi) 38 välisriigis 40 välisesinduses ning välisministeeriumis. Lisaks osutavad konsulaarteenuseid ja -abi ka aukonsulid, keda Eestil on 81 riigis kokku 191.
#000022
Eelmisel aastal tegid Eesti välisesindused, välisministeerium ja aukonsulid kokku 73 499 konsulaartoimingut. Aasta varem tehti selliseid toiminguid 89 064, 2020. aastal 76 892 ja 2019. aastal 90 747 toimingut.
#000023
Kõige nõutum konsulaarteenus on isikut tõendavate dokumentide taotlemine ja kättesaamine: 2022. aastal tehti 11 138 toimingut seoses ID-kaardiga ja 10 924 toimingut seoses passiga. Populaarsuselt kolmandal kohal on e-residendi digitaalsete isikutunnistuste väljastamine. Eelmisel aastal väljastati 10 900 kaarti, mida on 15 protsendi võrra vähem kui 2021. aastal väljastatud 12 873 e-residendi digitunnistus.
#000024
Võrdluses 2021. aastaga vähenes mullu mõnevõrra vajadus konsulaarabi järele. Kokku tegid Eesti ametnikud eelmisel aastal 1067 konsulaarabi toimingut (2021. aastal – 1115 toimingut). Toimingute arv võrreldes Covidi tippajaga oli suurem – 2020 aastal 955 toimingut. Covidi-eelse ajaga võrreldes siiski väiksem – 2019. aastal tehti 1281 toimingut.
#000025
Kõige nõutum valdkond on endiselt asendusdokumentide väljastamine – seda tehti eelmisel aastal 724 korral (2021 aastal 826 toimingut).
#000026
Ülevaade antud konsulaarabist. Autor/allikas: Välisministeerium
#000027
Kõige rohkem vajati konsulaarabi Soomes (262 korral), Itaalias (76 korral), Hispaanias ( 74 korral) ja Saksamaal 67 korral).
#000028
Aukonsulite osakaal 2022. aastal tehtud konsulaarabi toimingutest oli 18,6 protsenti ehk 199 toimingut (enamjaolt tagasipöördumistunnistuste väljastused), aastal 2021 tegid aukonsulid 171 toimingut.
#000029
Välisministeerium: reisihoiatuste uuendamise tingib olukorra muutus Venemaal
#000030
Eesti sulges esindused Peterburis ja Pihkvas
#000032
Konsulaarabi jõudis mullu koroona-eelsele tasemele, viisataotlused püsivad madalseisus
#000033
Koroonakriis vähendas Eesti viisa taotlusi ligi viis korda
#000034
Põhja-Balti riigid loovad ühtse konsulaarabi võrgustiku
#000035
Eesti sulgeb piirid välisriikide kodanikele
#000036
Eesti antud viisade arv püsib samal tasemel, e-residentide dokumentide arv kukkus
#000037
Eestlastel on konsulaarabi vaja läinud kõige enam alkoholi ja narkootikumidega seotud murede korral
#000038
Eesti inimesed on hakanud välismaal mõistlikumalt käituma
#000039
Mullu vajas iga päev konsulaarabi neli eestlast
#000040
Kalev/Cramo pidi tunnistama liider Prometei paremust
#000043
Zelenski: olukord rindel muutub raskemaks
#000044
USA õhuruumis hulkuv Hiina õhupall halvendas kahe superriigi suhteid
#000046
IPC president ERR-ile: Eesti parasporti võib ees oodata tubli kasv
#000047
Eesti teatenaiskond võitis suusaorienteerumise EM-il ajaloolise hõbeda
#000048
Kristjan Ilves tuli Oberstdorfis viiendaks
#000049
Tarmu Tammerk: valimiste kajastamisest ERR-is
#000051
Tänak võitis Otepää talverallil kõik kaheksa kiiruskatset
#000053
Vene naftale seatud piirangute tõttu võib Soome lahe keskkond ohtu sattuda
#000054
Eestis elavate Vene kodanike tupikseisust päästmiseks lahendus puudub
#000056
Asenduskodust poja leidnud Anzelika: ta küsis alguses iga päev, millal turvakodusse tagasi peab minema
#000057
USA-s mõõdeti uueks tuulekülma rekordiks 77 miinuskraadi
#000058
USA toetab Venemaa ja Valgevene sportlaste olümpiale pääsemist ühel tingimusel
#000059
Pühapäev tuleb veel külm, uuel nädalal läheb ilm soojemaks
#000060
Himurad kvollid on valmis suguühte nimel surema
#000061
Otse kell 18: konkursi "Teadus 3 minutiga" finaal
#000063
Korn avaldas lühialbumi "Requiem Mass"
#000065
Helen Sildna: Eesti muusika prestiiži tõstmine on meie kõigi ülesanne
#000066
Maiduk avaldas koos Gogdogiga videosingli "Tänavate kuningad"
#000068
Võrumaal vallutatakse Eesti 20 kõrgeimat tippu
#000069
Vene majandus võib muutuda Hiina jüaanist sõltuvaks
#000070
Mehis Heinsaart üllatas Tammsaare preemia võit
#000071
Siberis sündinud laste MTÜ plaanib raamatu välja anda
#000073
Täna puhub tugev põhjatuul ja sajab lund
#000074
Grosberg: Ukraina väed taanduvad Bahmutist lähiajal
#000075
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000077